Konklaf Kapausan 2013 dislenggarakaké akibat saka pangunduran dhiri saka Paus Benediktus XVI. Konklaf iki wujud konklaf kaloro kang dijadwalaké samangsa Paus isih urip sajeroning sajarah Gréja Katulik, sawisé Konklaf Kapausan taun 1294. Sajeroning pamungutan swara saka kaloro konklaf, 13 Maret 2013, Kardinal Jorge Mario Bergoglio, SJ saka Argentina kapilih dadi Paus ka-266. Dhèwèké milih jeneng Paus Fransiskus. Sadurungé dhèwèké njabat minangka Biskop Agung Buenos Aires wiwit taun 1998 lan diangkat dadi kardinal nalika taun 2001.

Pangunduran dhiri Paus Benediktus XVI 

Nalika tanggal 11 Fèbruari 2013, Paus Benediktus XVI mbiwara niaté kanggo ngunduraké dhiri saka kalungguhan kapausan kang èfèktif tanggal 28 Fèbruari. Benediktus XVI bakal dadi paus pisanan kang ngunduraké dhiri sajeroning mèh enem abad, Paus pungkasan kang ngunduraké dhiri ya iku Paus Gregorius XII nalika taun 1415.

Konklaf Kapausan 

Kang mimpin konklaf iku Kardinal-Biskop kang paling sénior kang umuré sangisoré 80, Giovanni Battista Re saka Italia. Konstitusi Apostolik Universi Dominici Gregis ndhiskualifikasi Kepala Kardinal Angelo Sodano lan wakil dékan Roger Etchegaray saka ngrawuhi konklaf, sanajan Sodano mimpin pasiapan Kongregasi Umum. Kardinal ketua, yèn ora kapilih dhiriné, dibebanaké kanthi njaluk calon kapilih kanggo nampa kapausan. Yèn calon nampa pamilihan, Kardinal pamimpin bakal takon marang dhèwèké (paus anyar) jeneng bakal kapausané.

Kardinal pamilih 
Kanggo dhaftar salengkapé, delengen Kardinal pamilih sajeroning konklaf kapausan 2013.

Sanajan ana 209 kardinal kanthi kasluruhan, kardinal kanthi umur 80 taun utawa luwih sadurungé dina kapausan kosong ora nyukupi sarat kanggo mènèhaké swara sajeroning konklaf selaras karo aturan awalé kang dikukuhaké déning Paus Paulus VI nalika taun 1970 dan kemudian diowah pada taun 1996 olèh Paus Yohanes Paulus II.

Paus Kapilih 
Dina kaloro konklaf, Rebo tanggal 13 Maret 2013, watara jam 19.00 wektu Vatikan, Kardinal Prancis, Jean-Louis Tauran, mbiwara liwat balkon Basilika Santo Petrus yèn Kardinal Argentina Jorge Mario Bergoglio wis kapilih minangka Paus anyar kanthi jeneng Paus Fransiskus (sajeroning basa latin Franciscum PP).;

Uga delengen 
 Paus
 Paus Fransiskus
 Paus Benediktus XVI
 Kardinal

Réferènsi

Pranala njaba 
 The Holy See. – Situs web Vatikan.
 News.va The Vatican Today. 
 Berita pemilihan di Wikinews.

Pamimpin agama Katulik

Paus
Kardinal
Kardinal miturut kawarganagaran